title: Sklep Sveta z dne 1. decembra 2009 o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta

text:
               9.12.2009

               SL

               Uradni list Evropske unije

               L 322/28

      SKLEP SVETA

   z dne 1. decembra 2009
   o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta
   (2009/908/EU)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 16(9) te pogodbe,
   ob upoštevanju Pogodbe o delovanju Evropske unije in zlasti člena 236(b) te pogodbe,
   ob upoštevanju Sklepa Evropskega sveta z dne 1. decembra 2009 o predsedovanju v Svetu (1) in zlasti tretjega pododstavka člena 2 in člena 4 Sklepa,
   ob upoštevanju naslednjega:

               (1)

               Treba bi bilo določiti ukrepe za izvajanje Sklepa Evropskega sveta o predsedovanju v Svetu (v nadaljnjem besedilu: Sklep Evropskega sveta).

               (2)

               Ti izvedbeni ukrepi vključujejo vrstni red, po katerem vnaprej določene skupine treh držav članic predsedujejo v zaporednih 18-mesečnih obdobjih, ob tem pa je upoštevano tudi dejstvo, da se v skladu s Poslovnikom Sveta od 1. januarja 2007 pripravljajo 18-mesečni programi Sveta, o katerih se dogovorijo tri predsedstva, ki predsedujejo v zadevnem obdobju.

               (3)

               V skladu členom 1 Sklepa Evropskega sveta je treba pri sestavi skupin upoštevati raznolikost držav članic in geografsko ravnovesje v Uniji.

               (4)

               Porazdelitev odgovornosti med državami članicami v posamezni skupini je določeno v členu 1(2) Sklepa Evropskega sveta. V vsakem od primerov, navedenih v členu 2(1) tega sklepa, se države članice v posamezni skupini v medsebojnem soglasju dogovorijo o praktičnih rešitvah glede njihovega sodelovanja.

               (5)

               Poleg tega bi morali ti izvedbeni ukrepi vključevati posebna pravila v zvezi s predsedovanjem pripravljalnim telesom Sveta za zunanje zadeve, kakor je določeno v tretjem pododstavku člena 2 Sklepa Evropskega sveta.

               (6)

               Večini navedenih pripravljalnih teles bi moral predsedovati predstavnik visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik), ostalim pa bi morala še naprej predsedovati država članica, ki bo v zadevnem šestmesečnem obdobju predsedovala Svetu. Kadar takim telesom predseduje predstavnik visokega predstavnika, se lahko uporabi prehodno obdobje.

               (7)

               V tem sklepu bi bilo treba v skladu s tretjim pododstavkom člena 2 Sklepa Evropskega sveta navesti tudi pripravljalna telesa, pri katerih predsedovanje ne bo potekalo po sistemu šestmesečnega predsedovanja Svetu.

               (8)

               Predsedovanje pripravljalnim telesom, ki niso navedena v tem sklepu, bo potekalo v skladu s členom 2 Sklepa Evropskega sveta –

         SPREJEL NASLEDNJI SKLEP:
   Člen 1
   Vrstni red predsedovanja držav članic Svetu od 1. januarja 2007 je določen v Sklepu Sveta z dne 1. januarja 2007 o določitvi vrstnega reda predsedovanja Svetu (2).
   Razdelitev tega vrstnega reda predsedstev v skupine treh držav članic v skladu s členom 1(1) Sklepa Evropskega sveta je navedena v Prilogi I k temu sklepu.
   Člen 2
   1.   Vsak člana skupine iz drugega pododstavka člena 1 izmenično predseduje šest mesecev vsem sestavam Sveta, razen Svetu za zunanje zadeve. Drugi člani skupine pomagajo predsedstvu na podlagi 18-mesečnega programa Sveta pri izpolnjevanju vseh njegovih obveznosti.
   2.   Člani skupine iz člena 1 se lahko med sabo dogovorijo za drugačno ureditev.
   3.   V vsakem od primerov iz odstavkov 1 in 2 se države članice v posamezni skupini v medsebojnem soglasju dogovorijo o praktičnih rešitvah glede njihovega sodelovanja.
   Člen 3
   Vrstni red, po katerem bodo države članice predsedovale Svetu od 1. julija 2020 naprej, Svet sprejme pred 1. julijem 2017.
   Člen 4
   Predsedovanje pripravljalnim telesom Sveta za zunanje zadeve poteka v skladu s pravili, ki so določena v Prilogi II.
   Člen 5
   Pripravljalna telesa Sveta iz Priloge III imajo stalnega predsednika, kot je določeno v navedeni prilogi.
   Člen 6
   Ta sklep začne veljati z dnem sprejetja.

      Objavi se v Uradnem listu Evropske unije.
      V Brusju, 1. decembra 2009

            Za Svet

            Predsednica

         B. ASK

      (1)  UL L 315, 2.12.2009, str. 50.

      (2)  UL L 1, 4.1.2007, str. 11.

      PRILOGA I

                  Nemčija

                  januar–junij

                  2007

                  Portugalska

                  julij–december

                  2007

                  Slovenija

                  januar–junij

                  2008

                  Francija

                  julij–december

                  2008

                  Češka

                  januar–junij

                  2009

                  Švedska

                  julij–december

                  2009

                  Španija

                  januar–junij

                  2010

                  Belgija

                  julij–december

                  2010

                  Madžarska

                  januar–junij

                  2011

                  Poljska

                  julij–december

                  2011

                  Danska

                  januar–junij

                  2012

                  Ciper

                  julij–december

                  2012

                  Irska

                  januar–junij

                  2013

                  Litva

                  julij–december

                  2013

                  Grčija

                  januar–junij

                  2014

                  Italija

                  julij–december

                  2014

                  Latvija

                  januar–junij

                  2015

                  Luksemburg

                  julij–december

                  2015

                  Nizozemska

                  januar–junij

                  2016

                  Slovaška

                  julij–december

                  2016

                  Malta

                  januar–junij

                  2017

                  Združeno kraljestvo

                  julij–december

                  2017

                  Estonija

                  januar–junij

                  2018

                  Bolgarija

                  julij–december

                  2018

                  Avstrija

                  januar–junij

                  2019

                  Romunija

                  julij–december

                  2019

                  Finska

                  januar–junij

                  2020

      PRILOGA II

         PREDSEDOVANJE PRIPRAVLJALNIM TELESOM SVETA ZA ZUNANJE ZADEVE (1)

      Predsedovanje pripravljalnim telesom Sveta za zunanje zadeve iz področij 1 do 4 seznama v nadaljevanju se organizira po naslednjem sistemu:

                  1)

                  Področje 1 (pripravljalna telesa na področjih trgovine in razvoja):
                  Pripravljalnim telesom predseduje država članica, ki v zadevnem šestmesečnem obdobju predseduje Svetu.

                  2)

                  Področje 2 (pripravljalna telesa za posamezna geografska območja):
                  Pripravljalnim telesom predseduje predstavnik visokega predstavnika.

                  3)

                  Področje 3 (horizontalna pripravljalna telesa, zlasti na področju SZVP):
                  Pripravljalnim telesom predseduje predstavnik visokega predstavnika, razen naslednjim pripravljalnim telesom, ki jim predseduje država članica, ki v zadevnem šestmesečnem obdobju predseduje Svetu:

                              —

                              Delovna skupina svetovalcev za zunanje odnose (RELEX);

                              —

                              Delovna skupina za področje terorizma (mednarodni vidiki) (COTER);

                              —

                              Delovna skupina za uporabo posebnih ukrepov za boj proti terorizmu (COCOP);

                              —

                              Delovna skupina za konzularne zadeve (CONON);

                              —

                              Delovna skupina za mednarodno javno pravo (COJUR); in

                              —

                              Delovna skupina za pomorsko pravo (COMAR).

                  4)

                  Področje 4 (pripravljalna telesa na področju SVOP):
                  Pripravljalnim telesom na področju skupne varnostne in obrambne politike predseduje predstavnik visokega predstavnika (2).

            Visoki predstavnik in država članica, ki v zadevnem šestmesečnem obdobju predseduje Svetu, tesno sodelujeta, da se zagotovi usklajeno delovanje vseh pripravljalnih teles Sveta za zunanje zadeve.
      Na področjih 3 in 4 država članica, ki v zadevnem šestmesečnem obdobju predseduje Svetu, nadaljuje s predsedovanjem pripravljalnim telesom v prehodnem obdobju največ 6 mesecev po sprejetju Sklepa Sveta o organizaciji in delovanju Evropske službe za zunanje delovanje (EEAS). Na področju 2 traja to prehodno obdobje največ 12 mesecev.
      Načini za imenovanje predsedujočih
      Če je v Sklepu Evropskega sveta ali v tem sklepu določeno, da pripravljalnemu telesu (PVO in ustrezne delovne skupine) predseduje predstavnik visokega predstavnika, je za imenovanje predsedujočega pristojen visoki predstavnik. Ta imenovanja temeljijo na usposobljenosti, zagotovljena pa sta tudi ustrezno geografsko ravnotežje in preglednost. Visoki predstavnik zagotovi, da ima oseba, ki jo namerava imenovati, zaupanje vseh držav članic. Če ta oseba še ni članica EEAS, se mora zaposliti v skladu s postopki zaposlovanja EEAS vsaj za obdobje imenovanja. Ocena funkcionalnosti te ureditve se izvede v okviru statusnega poročila o EEAS, predvidenega za leto 2012.

                              1.

                              Pripravljalna telesa na področjih trgovine in razvoja

                  Odbor iz člena 207

                  Delovna skupina za AKP

                  Delovna skupina za razvojno sodelovanje (DEVGEN)

                  Delovna skupina za Efto

                  Delovna skupina za blago z dvojno rabo

                  Delovna skupina za trgovinska vprašanja

                  Delovna skupina za primarne proizvode

                  Delovna skupina za splošni sistem preferencialov

                  Delovna skupina za pripravo mednarodnih konferenc o razvoju /UNCCD / Dezertifikacija / UNCTAD

                  Delovna skupina za humanitarno pomoč in pomoč v hrani

                  Skupina za izvozne kredite

                              2.

                              Pripravljalna telesa za določena geografska območja

                  Delovna skupina za Mašrek/Magreb (COMAG/MaMa)

                  Delovna skupina za Vzhodno Evropo in Srednjo Azijo (COEST)

                  Delovna skupina za Zahodni Balkan (COWEB)

                  Delovna skupina za Bližnji vzhod in Zaliv (COMEM/MOG)

                  Delovna skupina za Azijo/Oceanijo (COASI)

                  Delovna skupina za Latinsko Ameriko (COLAT)

                  Delovna skupina za čezatlantske odnose (COTRA)

                  Delovna skupina za Afriko (COAFR)

                              3.

                              Horizontalna pripravljalna telesa (zlasti na področju SZVP)

                  Delovna skupina svetovalcev za zunanje odnose (RELEX)

                  Skupina Nicolaidis

                  Delovna skupina za globalno razoroževanje in nadzor nad oborožitvijo (CODUN)

                  Delovna skupina za neširjenje orožja (CONOP)

                  Delovna skupina za izvoz konvencionalnega orožja (COARM)

                  Delovna skupina za človekove pravice (COHOM)

                  Delovna skupina za področje terorizma (mednarodni vidiki) (COTER) (3)

                  Delovna skupina za uporabo posebnih ukrepov za boj proti terorizmu (COCOP) (3)

                  Delovna skupina za OVSE in Svet Evrope (COSCE)

                  Delovna skupina za Združene narode (CONUN)

                  Ad hoc delovna skupina za bližnjevzhodni mirovni proces (COMEP)

                  Delovna skupina za mednarodno javno pravo (COJUR, COJUR-ICC)

                  Delovna skupina za pomorsko pravo (COMAR)

                  Delovna skupina za konzularne zadeve (CONON)

                  Delovna skupina za administrativne zadeve in protokol SZVP (COADM)

                              4.

                              Pripravljalna telesa na področju SVOP

                  Vojaški odbor (EUMC)

                  Delovna skupina Vojaškega odbora (EUMCWG)

                  Delovna skupna za politično-vojaške zadeve (PMG)

                  Odbor za civilne vidike kriznega upravljanja (CIVCOM)

                  Delovna skupina za evropsko oborožitveno politiko

         (1)  Po 1. decembru 2009 bi bilo treba hitro izvesti pregled področja uporabe in organizacije delovnih struktur na področju zunanjih zadev in še zlasti na področju razvoja. Dokumente o predsedovanju delovnim skupinam bi bilo treba po potrebi prilagoditi v skladu s splošnimi načeli iz te priloge.

         (2)  Vojaškemu odboru (EUMC) in Delovni skupini Vojaškega odbora EU (EUMCWG) tudi v prihodnje predseduje izvoljeni predsednik, kot je prikazano v Prilogi III, kar je bila praksa pred začetkom veljavnosti tega sklepa.

         (3)  Vprašanje Delovne skupine za področje terorizma (mednarodni vidiki) (COTER) in Delovne skupine za uporabo posebnih ukrepov za boj proti terorizmu (COCOP) bo obravnavano tudi v okviru razprav o delovnih skupinah na področju PNZ.

      PRILOGA III

         PREDSEDNIKI PRIPRAVLJALNIH TELES S STALNIM PREDSEDNIKOM

      Izvoljeni predsedniki

                  Ekonomsko-finančni odbor

                  Odbor za zaposlovanje

                  Odbor za socialno zaščito

                  Vojaški odbor (1)

                  Odbor za ekonomsko politiko

                  Odbor za finančne storitve

                  Delovna skupina Vojaškega odbora (1)

                  Skupina za kodeks ravnanja (obdavčitev podjetij)

            Predseduje generalni sekretariat Sveta

                  Varnostni odbor

                  Delovna skupina za informiranje

                  Delovna skupina za obdelavo pravnih podatkov

                  Delovna skupina za elektronske komunikacije

                  Delovna skupina za kodifikacijo zakonodaje

                  Delovna skupina pravnikov-lingvistov

                  Delovna skupina za nove zgradbe

         (1)  Glej tudi Prilogo II.


title: 2009/875/ES: Sklep Komisije z dne 30. novembra 2009 o sprejetju uvoznih odločitev Skupnosti za nekatere kemikalije v skladu z Uredbo (ES) št. 689/2008 Evropskega parlamenta in Sveta

text:
               2.12.2009

               SL

               Uradni list Evropske unije

               L 315/25

      SKLEP KOMISIJE

   z dne 30. novembra 2009
   o sprejetju uvoznih odločitev Skupnosti za nekatere kemikalije v skladu z Uredbo (ES) št. 689/2008 Evropskega parlamenta in Sveta
   (2009/875/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 689/2008 Evropskega parlamenta in Sveta z dne 17. junija 2008 o izvozu in uvozu nevarnih kemikalij (1) in zlasti drugega pododstavka člena 12(1) Uredbe,
   po posvetovanju z odborom, ustanovljenim s členom 133 Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (2),
   ob upoštevanju naslednjega:

               (1)

               V skladu z Uredbo (ES) št. 689/2008 Komisija v imenu Skupnosti v vsakem posameznem primeru odloči, ali dovoli, da se uvozi v Skupnost kemikalija, za katero velja postopek soglasja po predhodnem obveščanju (postopek PIC).

               (2)

               Program Združenih narodov za okolje (UNEP) in Organizacija za prehrano in kmetijstvo (FAO) sta bila imenovana za opravljanje storitev sekretariata za vodenje postopka PIC, vzpostavljenega z Rotterdamsko konvencijo o postopku soglasja po predhodnem obveščanju za določene nevarne kemikalije in pesticide v mednarodni trgovini (v nadaljnjem besedilu: Rotterdamska konvencija), ki jo je Skupnost odobrila s Sklepom Sveta 2006/730/ES (3).

               (3)

               Komisija, ki deluje kot skupni imenovani organ, mora odločitve glede uvoza kemikalij, za katere velja postopek PIC, v imenu Skupnosti in njenih držav članic posredovati sekretariatu Rotterdamske konvencije.

               (4)

               Skupina tributilkositrovih spojin je bila z odločitvijo RC.4/5, sprejeto na četrtem zasedanju konference pogodbenic, vključena v postopek PIC kot pesticid, Komisija pa je informacije o njej prejela od sekretariata Rotterdamske konvencije v obliki navodil za odločanje. Tributilkositrove spojine spadajo v področje uporabe Uredbe (ES) št. 1907/2006 in so organokositrne spojine, ki so strogo omejene na uporabo kot snovi in sestavine pripravkov, ki delujejo kot biocidi.

               (5)

               Aktivna snov bis(tributilkositrov) oksid spada v področje uporabe Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (4). Bis(tributilkositrov) oksid spada v skupino tributilkositrovih spojin in se je uporabljal kot sredstvo za zaščito lesa, dokler ta preostala uporaba ni bila prepovedana z Uredbo Komisije (ES) št. 1048/2005 z dne 13. junija 2005 o spremembi Uredbe Komisije (ES) št. 2032/2003 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta v zvezi z dajanjem biocidnih proizvodov v promet (5).

               (6)

               Zato je treba sprejeti dokončno odločitev o uvozu tributilkositrovih spojin –

         SKLENILA:
   Edini člen
   Sprejme se dokončna odločitev o uvozu tributilkositrovih spojin, kot je določena v obrazcu za uvozni odgovor.

      V Bruslju, 30. novembra 2009

            Za Komisijo

         Stavros DIMAS

            Član Komisije

      (1)  UL L 204, 31.7.2008, str. 1.

      (2)  UL L 396, 30.12.2006, str. 1.

      (3)  UL L 299, 28.10.2006, str. 23.

      (4)  UL L 123, 24.4.1998, str. 1.

      (5)  UL L 178, 9.7.2005, str. 1.

      PRILOGA

         OBRAZEC ZA UVOZNI ODGOVOR


title: 2013/181/EU: Sklep Sveta z dne 22. aprila 2013 o določitvi seznama treh začasnih sodnikov Sodišča za uslužbence

text:
                  23.4.2013

                  SL

                  Uradni list Evropske unije

                  L 111/49

         SKLEP SVETA
         z dne 22. aprila 2013
         o določitvi seznama treh začasnih sodnikov Sodišča za uslužbence
         (2013/181/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 257 Pogodbe,
         ob upoštevanju Pogodbe o ustanovitvi Evropskie skupnosti za atomsko energijo in zlasti odstavka 1 člena 106a Pogodbe,
         ob upoštevanju Protokola o statutu Sodišča Evropske unije in zlasti drugega odstavka člena 62c Protokola,
         ob upoštevanju Uredbe (EU, Euratom) št. 979/12 Evropskega parlamenta in Sveta z dne 25. oktobra 2012 o začasnih sodnikih Sodišča za uslužbence Evropske unije (1) in zlasti člena 1 Uredbe,
         ob upoštevanju priporočila predsednika Sodišča z dne 10. decembra 2012,
         ob upoštevanju naslednjega:

                     (1)

                     V Protokolu o statutu Sodišča Evropske unije je predvidena možnost, da se specializiranim sodiščem dodelijo začasni sodniki za nadomeščanje v primeru odsotnosti sodnikov, ki sicer niso v stanju invalidnosti, ki se šteje za popolno, vendar dolgotrajno ne morejo sodelovati pri reševanju zadev.

                     (2)

                     V Uredbi (EU, Euratom) št. 979/2012 Evropskega parlamenta in Sveta z dne 25. oktobra 2012 o začasnih sodnikih Sodišča za uslužbence Evropske unije je določeno, da Svet na predlog predsednika Sodišča soglasno določi seznam treh oseb, imenovanih kot začasni sodniki. Ti sodniki so izbrani med nekdanjimi člani Sodišča Evropske unije, ki so lahko na voljo Sodišču za uslužbence. Imenovani so za obdobje štirih let in so lahko ponovno imenovani. V tem seznamu se določi tudi vrstni red, po katerem so začasni sodniki pozvani k opravljanju svojih nalog.

                     (3)

                     Določiti bi bilo treba seznam treh začasnih sodnikov Sodišča za uslužbence –

               SPREJEL NASLEDNJI SKLEP:

            Člen 1
            Določi se seznam treh začasnih sodnikov Sodišča za uslužbence. V seznam so vključeni:

                        —

                        Haris TAGARAS, nekdanji sodnik Sodišča za uslužbence,

                        —

                        Arjen W. H. MEIJ, nekdanji sodnik Splošnega sodišča,

                        —

                        Verica TRSTENJAK, nekdanja generalna pravobranilka Sodišča in nekdanja sodnica Splošnega sodišča.

                  S tem seznamom se določi tudi vrstni red, po katerem so začasni sodniki pozvani k opravljanju svojih nalog.

            Člen 2
            Ta sklep začne veljati dan po objavi v Uradnem listu Evropske unije.

            V Luxembourgu, 22. aprila 2013

                  Za Svet

                  Predsednik

               E. GILMORE

            (1)  UL L 303, 31.10.2012, str. 83.


title: Sklep predstavnikov vlad držav članic z dne 30. novembra 2009 o imenovanju generalnega pravobranilca Sodišča Evropskih skupnosti

text:
               20.1.2010

               SL

               Uradni list Evropske unije

               L 14/12

         SKLEP PREDSTAVNIKOV VLAD DRŽAV ČLANIC
   z dne 30. novembra 2009
   o imenovanju generalnega pravobranilca Sodišča Evropskih skupnosti
   (2010/33/ES, Euratom)
   PREDSTAVNIKI VLAD DRŽAV ČLANIC EVROPSKIH SKUPNOSTI SO –
   ob upoštevanju Pogodbe o ustanovitvi Evropske skupnosti in zlasti člena 223,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 139 Pogodbe,
   Ker bi bilo treba, v skladu s členoma 7 in 8 Protokola o Statutu Sodišča in zaradi smrti g. Dámasa Ruiz-Jaraba Colomera, imenovati generalnega pravobranilca Sodišča Evropskih skupnosti za preostanek mandata g. Dámasa Ruiz-Jaraba Colomera, tj. do 6. oktobra 2015 –
   SKLENILI:
   Člen 1
   G. Pedro Cruz Villalón se imenuje za generalnega pravobranilca Sodišča Evropskih skupnosti za obdobje od 30. novembra 2009 do 6. oktobra 2015.
   Člen 2
   Ta sklep se objavi v Uradnem listu Evropske unije.

      V Bruslju, 30. novembra 2009

            Predsednica

         B. ASK